(1860) Want saghen wi onsen Here alsoe hi es in den hemel , soe waert ons ommoghelic en ̄ oec ommenscelijc dat wi sinen lichaem souden eten en ̄ sijn bloet drinken .Mer nu eten wi dat Sacrament met onsen tanden , en ̄ inden Sacramente eten wi sijn vleysch en ̄ drincken sijn bloet in onser sielen , overmits ghelove en ̄ minne : en ̄ alsoe werden wi in hem gheënicht , en ̄ hi in ons .En ̄ dese minnelike eninghe hee ſ t Christus die wijsheit Gods ghedicht in sinen gheeste , ende volbracht metten werken inden werke der waerheit , ghelikerwijs dat si te voren gheoe ſ ent was in figuren en ̄ in ghelikenissen van beghinne der werelt .